Priester sterf tydens diensArgieffoto Foto: Netcare911 ŉ Priester van Phoenix in KwaZulu-Natal is Sondag dood terwyl hy ŉ biddiens op ŉ hoë platform by ŉ tempel begelei het. Volgens Chris Botha, ŉ woordvoerder van Netcare 911, het die priester tydens die diens op die platform bo die tempel se dak gestaan toe hy inmekaargesak het. “Paramedici moes agt meter hoog teen die platform uitklim om by die man uit te kom om hom te behandel,” het Botha gesê. “Hulle het tevergeefs probeer om die priester by te bring, en hy is op die toneel dood verklaar.” Die polisie het die priester se liggaam van die platform af verwyder. ŉ Nadoodse ondersoek gaan gedoen word.